Jisasɨ Kiraiso seyí̵né mimóní̵ dɨŋí̵ mɨwɨkwí̵ró nepa xwioxí̵yo dánɨ xí̵omɨ dɨŋí̵ wɨkwí̵roarɨŋagí̵a nɨseanɨrɨ nánɨ xewanɨŋo piaumɨmí̵ nɨseainɨrí̵ná seyí̵né yayí̵ seamerɨ seáyɨ e seamí̵eyoarɨ wé íkwiaŋwí̵yo seaŋwɨrárɨrɨ emí̵ánɨrɨ nánɨ agwɨ ríná xeanɨŋí̵ xɨxegí̵nɨ seaímeaarɨnɨ . Ewayí̵ xwɨyí̵á sí̵ŋá gorí̵ nánɨ rɨnɨŋí̵ rɨpɨ nánɨ dɨŋí̵ mópoyɨ . Ámá sí̵ŋá gorí̵ — Gorí̵ ayí̵ urí̵ epaxí̵ imónɨŋí̵pɨrɨnɨ . Sí̵ŋá apɨ tí̵ŋí̵ bɨ nɨmearo aga sí̵ŋápɨ rí̵á nɨnɨrɨ gorí̵ nápɨ , siŋí̵ inɨŋí̵pɨnɨ xegí̵pɨ owenɨrɨ ámɨ ámɨ rí̵á ikeaárarɨgí̵ápa segí̵ dɨŋí̵ wɨkwí̵roarɨgí̵ápɨ — Apɨ gorí̵ tí̵nɨ xɨxenɨ imónɨŋí̵pɨmanɨ . Seáyɨ e imónɨŋí̵pɨrɨnɨ . Apɨ enɨ axí̵pɨ xwioxí̵yo dánɨ rí̵a nɨkwí̵roarɨŋoɨnɨrɨ gorí̵ rí̵ánɨŋí̵ ikeaárarɨgí̵ápa xeanɨŋí̵ enɨ axí̵pɨ e seaímearɨŋí̵rɨnɨ .
